其二
经德凛端右，致身在虞唐。言可当人监，行久作士坊。瑞气炳六符，道精涵三光。私语秘温室，公绩留太常。维彼宣圣言，善用不废藏。召奭别姬旦，伊尹辞成汤。都人恐公归，旦夕瞻绣裳。衔诏汎太液，载酒游林光。桥虚接瑶版，洞曲流羽觞。须臾洒宸翰，云汉回天章。使官卫前途，乘传还故乡。借问西苑游，如何东门张。
主题：思乡
情感：想家